

VASAS ÖNSEGÉLYEZŐ PÉNZTÁR

1086 Budapest, Magdolna u. 5-7.

Tel.: 313-8489

**JEGYZŐKÖNYV**

**az IT 2019. február 06-i üléséről**

Jelen vannak: jelenléti ív szerint

Kovács Anikó IT elnök köszönti a jelenlévőket, majd bejelenti, hogy az Igazgató tanács (IT) határozatképes, mivel mind az 5 IT tag jelen van.

Napirendek:

1. Tájékoztatás a Pénztár 2018. IV. negyedévi gazdálkodásáról
2. Küldöttközgyűlés előkészítése, időpontja
3. Különfélék

* Alexsys szerződésmódosítás
* tisztújítás
* a VÖP alkalmazottjának bérfejlesztése
* 20 éves a VÖP

Az IT a napirendeket egyhangúlag elfogadta.

Ezt követően Kovács Anikó felkéri Hatosné Jáborcsik Évát, hogy tájékoztassa az IT tagjait a Pénztár 2018. IV. negyedévi gazdálkodásáról.

Hatosné Jáborcsik Éva javasolta, hogy ne csak a 2018. IV. negyedév pénzügyi adatokat, hanem a 2018 évi tény és terv adatok összehasonlítását tartalmazó táblázatot tekintsék át közösen.

/Melléklet/

Hatosné Jáborcsik Éva elmondta, hogy a 2018-as év a tervnek megfelelően alakult. A tervhez képest a szolgáltatási kiadások kevesebbek voltak, a működési kiadások emelkedését elsősorban a GDPR megfelelése miatti kiadások növelték. Alapvetően jó döntésnek tartja a 2018-as évben megszavazott tagdíjemelést, a taglétszám csökkenése miatt.

Kovács Anikó IT elnök tisztújítással kapcsolatosan elmondta, hogy a jelölő bizottság élére új tagot kell választani, mivel Kuruczné Ugari Aranka véglegesen nyugdíjba ment. Javasolja a jelölő bizottság elnökének Sárdiné Sinkó Viktóriát az IBM váci alapszervezet titkárát.

***2019.02.06./1. számú határozat:***

*Az Igazgatótanács egyhangúlag elfogadta a javaslatot, Sárdiné Sinkó Viktória legyen a jelölő bizottság elnöke.*

Kovács Anikó IT elnök a következő Küldöttközgyűlés időpontjául 2019. május 09-ét javasolja.

Ezen a Közgyűlésen kerül sor az IT és Ellenőrző Bizottság (EB) tagok választására, mivel az 5 (öt) éves mandátum lejár.

Kovács Anikó tájékoztatja az IT tagokat, hogy a Jelölő Bizottság részére (ITT SOROLJUK FEL ŐKET!) felkérő levelet küld, melyben 4 fő IT tag, 1 fő IT elnök és 2 fő EB tag, 1 fő EB elnök jelölt állítására kéri fel a bizottságot.

Az IT és EB jelölteknek hatósági erkölcsi bizonyítványt kell a választásig beszerezniük.

***2019.02.06./2. számú határozat:***

*Az Igazgatótanács a Küldöttközgyűlés időpontjául a javasolt 2018. május 09-ét egyhangúlag elfogadta.*

Kovács Anikó elmondta, hogy mivel az idén 20 éves a Pénztár a Küldöttközgyűlést egy kicsit ünnepélyesebbé kellene tenni, ahová meg kellene hívni azokat a személyeket, akik ezen időszak alatt tisztséget töltöttek be a Pénztárnál. Ezen kívül javasolja, hogy a 20 éves jubileummal kapcsolatosan kellene készíttetni valami apró ajándékot, emléklapot, ami nem róna nagy anyagi terhet a Pénztárra. Erre várja az ötleteket az IT tagjaitól.

A következő napirend keretében Kovács Anikó elmondta, hogy szerződés módosítási javaslat érkezett az Alexsys Számítástechnikai Egyéni cégtől, mely a Pénztár rendszerét üzemelteti. A szerződés módosításban az Alexsys az általány díj havi összegének 5%-kal történő emelését kéri. Kovács Anikó elmondta, hogy a pénztár meg van elégedve az Alexsys tevékenységével, mindig minden esetben rendelkezésre áll, ha probléma adódik a Pénztár rendszerében.

Javasolja az általány díj havi összegének 5%-kal történő megemelését.

***2019.02.06./3. számú határozat:***

*Az Igazgatótanács egyhangúlag elfogadta a javaslatot, az Alexsys Számítástechnika Egyéni cég havi általány díja 5%-kal emelkedjen.*

Kovács Anikó IT elnök javaslatot tett Szabó Ágnes a Pénztár alkalmazottjának 2019. január 1-től személyi alapbérének bruttó 25.000,-Ft-tal történő emelésére.

***2019.02.06./4. számú határozat:***

*Az Igazgatótanács egyhangúlag elfogadta a javaslatot, Szabó Ágnes pénztári alkalmazott személyi alapbérének 2019. január 1-től bruttó 25.000,-Ft-tal történő emelését.*

Kovács Anikó IT elnök javaslatot tett Szabó Ágnes a Pénztár alkalmazottjának 2019.január 1-től – az előző IT ülésen már megszavazott cafetéri elem – SZÉP kártyára évi 230.000,-Ft/év béren kívüli juttatást kapjon.

***2019.02.06./5. számú határozat:***

*A Pénztár Igazgatótanácsa egyhangúlag elfogadta a javaslatot, Szabó Ágnes pénztári alkalmazott 2019. január 1-től 230.000,-Ft/év béren kívüli juttatásban részesüljön SZÉP kártyára.*

Végül Kovács Anikó megköszönte az aktív részvételt és bezárta az ülést.

Budapest, 2019. február 06.

Szabó Ágnes Kovács Anikó

jegyzőkönyv-vezető IT elnök